ROTUKOHTAINEN NEUVOTTELU

Paikka Motelli Salpakievari Hollola

Aika 1.4.2017

Läsnä:

Nina Menna Susanna Sinisaari-Kaislo Mariann Korpi

Sabina Buchert Saara Heikkinen Satu Utriainen

Susanna Pikkarainen Jutta Kaartinen Kirsi Mahlanen

Eija Airaksinen Helena Ravolainen Tiina Rantanen

Annika Kontturi-Salmi Elena Floessell Mari Hotti

Sirpa Auvinen Tuula Ensala Anett Finnig

Jaana Ranta Jannika Backman Terhi-Mari Väinänen

Johanna Kääriäinen Marjut Saarinen Hanna Nyman

Hanna-Kaisa Vilenius Kirsi Niittymäki Mari Salminen

Sanna Santakangas

* Jalostustoimikunnan puheenjohtaja avasi rotukohtaisen neuvottelutilaisuuden toivottaen kaikki tervetulleiksi. Neuvottelun sihteerinä toimii Susanna Sinisaari-Kaislo.
* "Puolto" maininta lisätään Kennelliiton pentulistalla pentueelle, joka täyttää rotujärjestön jalostuksen toimintaohjeen. Lisäksi on mahdollisuus poistaa listalta merkintä rotuyhdistyksen jäsenyydestä, jos tarkastuksen jälkeen todetaan, ettei pentueen kasvattaja ole yhdistyksen jäsen.
* Käytiin läpi rodunterveystilastoja 2001-2016 lonkat, kyynärät, polvet ja silmät
* Lonkkien osalta todettiin kuvattujen määrän kasvaneen. Vuosittain kuvattujen määrä on noin 220 yksilöä. Todettiin lonkkakuvien tuloksissa ei kuitenkaan ole tapahtunut parannusta. Noin puolet kuvatuista ovat A-lonkkaisia.
* Kyynärien kuvaaminen on yleistynyt ja niissä todetaan melko vähän ongelmia. Keskusteltiin siitä, palveleeko nykyinen kuvantaminen rotua cockereiden muistuttaessa enemmän kondrodystrofisia rotuja. Tämän tyypisille kuville ei kuitenkaan Kennelliitossa vielä cockereille anneta lausuntoa. Päätettiin, että rotukohtaisen neuvottelun päätöksellä edettäisiin asiassa anomalla Kennelliittoa lisäämään cockerit näiden rotujen joukkoon, asian käsittely ensin rotujärjestön yleiskokouksessa ja sitten mahdollinen anomus Suomen Kennelliittoon. Esitetään myös toive kyynäreitten kuvaamisesta uudella tavalla inkongruenssin toteamiseksi. Toivottiin myös lehteen artikkelia asiasta.
* Polvien tutkimisessa on tapahtunut selkeä parannus tutkimusmääriin. Tämän kehityksen toivotaan jatkuvan.
* Silmiä tutkitaan hieman lonkkia vähemmän. Yleisin lausunto saadaan ylimääräisistä ripsistä (distichiasis). Todettiin myös, että prcd-PRA testi tulisi suorittaa joka 3. polvessa tai sitten koirista tulisi olla polveutumismääritys tehtynä.
* Muita terveysasioita

Keskusteltiin yleistyneistä välilevyongelmista. Pohdittiin vaivan yleisyyttä/ sekä liittyykö siihen tai aiheutuuko pitkästä lannerangasta (lanneranka yleisin välilevytyrän esiintymispaikka?)

Mietittiin myös mitä asian suhteen pitäisi tehdä; millaista tietoa tarvitaan ja miten kerättäisiin tietoa välilevyongelmien esiintymisestä. Päätettiin tehdä selkeä kysely lehteen aiheesta.

Lisäksi toivotaan Cockereitten hallituksen tekevän uuden anomuksen Suomen Kennelliiton rodun AMS- tutkimustulosten kirjaamiseksi Koiranet- tietokantaan. Uudelleen anomus tehtäisiin, vaikka edellisellä kerralla Kennelliitto epäsi pyynnön vedoten siihen, että sairaus koskee vain rodun alapopulaatiota. Tilanne kuitenkin on AMSn suhteen se, että kantajuus on levinnyt niin käyttö- kuin näyttelylinjaan.

Keskusteltiin myös epilepsian esiintymisessä rodussa. Sihteeri esitti, että lähestyttäisiin Lohen tutkimusryhmää ja esitettäisiin heille cockereitten ottamista mukaan tutkimuksiin epilepsiageenin esiintymisestä. Tähän tutkimukseen olisi hyvä saada näytteitä linjoista, joissa epilepsiaa on esiintynyt tai joissa on yhteisiä nimittäjiä sairauden esiintymisen suhteen (vanhempia, sisaruksia etc.). Muutoin päätettiin jatkaa samoilla linjoilla kuin aiemmin. Nina Menna huomauttaa, että on todennäköistä, että vain harvat epilepsiatyypit periytyvät yhden geenin välityksellä, joten on epätodennäköistä, että cockerin epilepsiaan löydetään yksikertaista ratkaisua geenitestin avulla. Suurin osa epilepsioista periytyy polygeenisesti.

Keskusteltiin pikaisesti myös autoimmuunisairauslomakkeesta. Näiden sairauksien ilmoittamisen suhteen kaivattaisiin aktivoitumista. Yleisimmin esiintyvät autoimmuunisairaudet rodussa ovat IMHA/AIHA.

Toivottiin ja päätettiin esittää yhdistyksen edelleen jatkavan joukkotarkastuksien sponsorointia, joskin esitetään vuosikokoukselle, ettei nykymuotoisia kyynärkuvia enää sponsoroitaisi (kuvat tulisi ottaa kondrodystrofisten rotujen tutkimusohjeen mukaisesti).

* Käytiin läpi viime vuoden eniten käytetyt urokset ja nartut niin näyttely- kuin käyttölinjaisissa. Lisäksi luotiin katsaus käytetyimpien koirien esiintymiseen sukutaulun II ja III polvessa. Todettiin edelleen tiettyjen matadorien olevan suosittuja. Havaittiin sukusiitosprosenttien laskeneen (Nina Mennan huomio, sukusiitos ei todellisuudessa laske suljetussa populaatiossa). Todettiin myös, että linja miksauksia tehdään näyttely- ja käyttölinjaisia yhdistellen ja yhdistellen myös yksivärisiä ja kirjavia.
* Toivottiin terveystilastojen tekemistä paljon käytettyjen urosten ja narttujen jälkeläisistä. Sekä myös tilastoja kirjavat/ yksiväriset, erilinjaiset jne.
* Käytin pikaisesti läpi luonneongelmaisten lista.
* Myös jalostuksen toimintaohje käytiin läpi. FN ja AMS on sisällytettävä toimintaohjeeseen, sillä PEVISA-vaatimuksiksi niitä ei kannata laittaa ainakaan niin pitkään, kun tutkimustulokset eivät ole automaattisesti julkisia ja Koiranetissa nähtävillä. Sellaisia yhdistelemiä ei saa tehdä, joista voi syntyä FN tai AMS sairas koira ja kasvattajien on noudatettava tässä Kennelliiton Jalostusstrategiaa ja kasvattajan sitoumusta, jotka pohjaavat Eläinsuojelulakiin.
* Mainittakoon, että rotukohtaisen neuvottelun aikana osa osallistujista poistui paikalta, niin että loppuasioita oli paikalla käsittelemässä enää kourallinen väkeä. Päivä kuunnellen eri luennoitsijoita oli pitkä. Rotukohtainen neuvottelu alkoi noin tunnin myöhässä suunnitellusta ajankohdasta.